ગાંધીનગર, 7 જાન્યુઆરી: વાઇબ્રન્ટ ગુજરાત અને પ્રવાસી ભારતીય દિવસ પર ગાંધીનગરમાં દેશનો સૌથી મોટો ટ્રેડ મેળો લાગશે. આ એક્ઝિબિશનમાં અમેરિકા સહિત 8 સહયોગી દેશ પોતાના સ્ટોલ્સ લગાવશે. સાતમી વાઇબ્રન્ટ ઇન્વેસ્ટર સમિટની સાથે ગાંધીનગરમાં વિશાળ ટ્રેડ ફેર પણ લાગશે. આ ટ્રેડ ફેર લગભગ એક અઠવાડિયા સુધી ચાલશે. લગભગ 1 લાખ 25 હજાર સ્ક્વેર મીટર એરિયામાં લાગેલા આ ટ્રેડ ફેરમાં 17 ડોમ બનાવવામાં આવ્યા છે. તેમાં લગભગ 1300 સ્ટોલ્સ લાગેલા છે અને 25 સેક્ટર કંપનીઓ આ ટ્રેડ ફેરમાં ભાગ લઇ રહી છે. અમેરિકા, ઓસ્ટ્રેલિયા સહિત 8 સહયોગી દેશોના પણ સ્ટોલ્સ તેમાં સામેલ છે.